Page:Cherrie and the slae.pdf/51

 AND THE SLAE. 39 LXXVI. With Courage ye were sae content, Ye never saught our small consent, Of us ye stood nae awe: Thair logick lessons ye allowt Ye were determined to trowit, Alledgence past for law; For all the proverbs we perus'd, Ye thocht them skantly skill'd, Our reasons had been as weel rus'd, Had ye been as weel will'd Till our syde, as your syde, Sae trewlie I may term it, We see now, in thee now, Affection doth affirm it. LXXVII. Experience then smyrkling smil'd. We are na bairns to be begyl'd, Quoth he and shook his heid; For authors wha alledges us, They wald not gae about the buss To foster deidlie feid : For we are equal for ye all, Nae person we respect, We have been sae are yet, and shall Be found sae in effect. Gif we were, as ye were We had cum unrequired, But we now, ye see now, Do naething undesyred.